આ ગેજેટની સાઇઝ તમારા ખિસ્સામાં આવી જાય એટલી છે. ગેજેટની તો ઠીક તેના કવરની સાઇઝ પણ એટલી જ છે. હવે સવાલ એ છે કે એ કામ કઈ રીતે કરશે? તો જવાબ એ છે કે તમારા સ્માર્ટ ડિવાઇસ સાથે તેને કનેક્ટ કરો બ્લ્યૂટૂથ વડે અને બસ, ટાઇપ કરવાનું શરૂ કરી દો. ગમે તે સરફેસ પર તમારે તમારી આંગળીઓની મૂવમેન્ટ એવી રીતે જ કરવાની છે જે રીતે તમે તમારા કી-બોર્ડ પર ટાઇપ કરતાં હોવ. આ ગેજેટ જેવું તમારા સ્માર્ટ ડિવાઇસ સાથે કનેક્ટ થશે એટલે તમને બે ઓપ્શન પુછવામાં આવશે કે વિયરેબલને માઉસ બનાવવું છે કે કી-બોર્ડ..? કેટલાક ડિવાઇસમાં ગેમ કંટ્રોલરનો ઓપ્શન પણ આવે છે, જે મોટાભાગની તમામ ગેમ્સમાં કામ લાગે છે.